nvidia/miracl-vision huggingface dataset:
एवरेस्ट बेस कैंप

दुनिया की सबसे ऊँची चोटी माउंट एवरेस्ट नेपाल और तिब्बत की सीमा भी है। इस प्रकार इसके दो बेस कैंप हैं। एक दक्षिणी बेस कैंप जो कि नेपाल में स्थित है और दूसरा उत्तरी बेस कैंप जो कि तिब्बत में स्थित है। इन बेस कैंपों का प्रयोग पर्वतारोही माउंट एवरेस्ट के पर्वतारोहण के लिये आधार के तौर पर करते हैं। दक्षिणी बेस कैंप तक पहुँचने के लिये काफ़ी लंबे पैदल रास्ते का प्रयोग किया जाता है और भोजन-आपूर्ति आदि वहाँ के स्थानीय निवासी शेरपा उपलब्ध कराते हैं। दूसरी ओर, उत्तरी बेस कैंप तक सड़क बनी हुई है। बेस कैंपों पर पर्वतारोही कई-कई दिनों तक रुकते हैं ताकि वातावरण के अनुकूल हो सकें। यह ट्रैक दुनिया के सबसे प्रसिद्ध ट्रैकिंग मार्गों में से एक है और प्रतिवर्ष हज़ारों ट्रैकर्स यहाँ आते हैं। दक्षिणी एवरेस्ट बेस कैंप समुद्र तल से 5,364 मीटर (17,598 फीट) की ऊंचाई पर स्थित है। सामान्यतः ट्रैकर्स समय बचाने के लिये काठमांडू से लुकला तक वायुमार्ग से आते हैं और लुकला के बाद अपनी ट्रैकिंग आरंभ करते हैं। बहुत थोड़े-से ट्रैकर्स जीरी या फाफलू तक सड़क मार्ग से आकर आगे की यात्रा पैदल करते हैं। 2015 में, 40000 से ज्यादा ट्रैकर्स ने एवरेस्ट बेस कैंप की ट्रैकिंग की। इसी से इस ट्रैक की लोकप्रियता का अंदाज़ा लगाया जा सकता है। लुकला से ट्रैकर्स दूधकोशी नदी के साथ-साथ ट्रैकिंग करते हुए आगे बढ़ते हैं और नामचे बाज़ार, 3,440 मीटर (11,290 फीट) पहुँचते हैं। इसमें दो दिन लग जाते हैं, लेकिन अच्छी फिटनेस वाले ट्रैकर्स इसे एक दिन में भी तय कर सकते हैं। नामचे बाज़ार इस ट्रैकिंग मार्ग का सबसे बड़ा शहर है। यहाँ ज्यादातर ट्रैकर्स एक या दो दिन रुकते हैं, ताकि ऊँचाई के अनुकूल हो सकें। इसके बाद एक दिन में तेंगबोचे पहुँचते हैं, दूसरे दिन डिंगबोचे, 4,260 मीटर (13,980 फीट) तीसरे दिन लोबुचे या घोरकक्षेप और चौथे दिन बेस कैंप पहुँच जाते हैं। 25 अप्रैल 2015 को नेपाल में जो 7.8 और 7.3 की तीव्रता के भूकंप  आये थे, उनसे बेस कैंप पर 19 लोगों की मृत्यु हुई थी। भूकंप से माउंट पुमो-री से हिमस्खलन हुआ और उसने बेस कैंप को तबाह कर दिया। उत्तरी बेस कैंप चूँकि तिब्बत (चीन) में स्थित है, इसलिये वहाँ जाने के लिये विशेष परमिट की आवश्यकता होती है। ये परमिट हमेशा ल्हासा या चीन के किसी अन्य हिस्सों में स्थित विभिन्न मान्यताप्राप्त ट्रैवल कंपनियों के माध्यम से ही लिये जा सकते हैं। इसमें गाड़ी, ड्राइवर और गाइड़ लेना आवश्यक होता है, जो वह कंपनी उपलब्ध कराती है। सामान्य पर्यटकों के लिये बेस कैंप पर्वतारोहियों द्वारा प्रयुक्त बेस कैंप से थोड़ा पहले है। साँचा:माउंट एवरेस्ट
मैसूर चित्रकला

मैसूर चित्रकला (कन्नड़: ಮೈಸೂರು ಚಿತ್ರಕಲೆ) शास्त्रीय दक्षिण भारतीय चित्रकला शैली का एक महत्वपूर्ण रूप है जिसकी उत्पत्ति कर्नाटक के मैसूर शहर और उसके आसपास हुई थी। चित्रकला शैली को मैसूर शासकों द्वारा प्रोत्साहित और पोषित किया गया। कर्नाटक में चित्रकला का एक लंबा और शानदार इतिहास है, इसकी उत्पत्ति अजंता गुफाओं के काल (दूसरी शताब्दी ईसा पूर्व से छठी शताब्दी ईस्वी) तक होती है। मैसूर चित्रकला की विशिष्ट शैली विजयनगर साम्राज्य काल के दौरान चित्रकला से विकसित हुई, विजयनगर के शासकों और उनके सामंतों ने साहित्य, कला और वास्तुकला के साथ-साथ धार्मिक और दार्शनिक चर्चाओं को प्रोत्साहित किया। 1565 में तालीकोटा की लड़ाई के बाद विजयनगर साम्राज्य के पतन के साथ, जो कलाकार उस समय तक शाही संरक्षण में थे, वे मैसूर, तंजौर और सुरपुर जैसे विभिन्न स्थानों पर चले गए। स्थानीय कलात्मक परंपराओं और रीति-रिवाजों को आत्मसात करते हुए, तत्कालीन विजयनगर चित्रकला शैली धीरे-धीरे दक्षिण भारत में चित्रकला की कई शैलियों में विकसित हुई, जिसमें मैसूर और तंजौर चित्रकला शैली भी शामिल हैं। मैसूर पेंटिंग अपनी भव्यता, हल्के रंगों और बारीकियों पर ध्यान देने के लिए जानी जाती हैं। इनमें से अधिकांश चित्रों का विषय हिंदू देवी-देवता और हिंदू पौराणिक कथाओं के दृश्य हैं।
श्रीलंका के द्वीप

श्रीलंका कई द्वीप का समूह है जिसमे से मुख्यतः उत्तरी भाग में जाफना प्रायद्वीप का पश्चिमी भाग है। डच औपनिवेशिक काल में कई द्विपो का नाम डच भाषा में रखा गया था जिनमे से कई द्वीपो का नाम आज भी डच भाषा में है। (द्वीपो की सूची अभी अपूर्ण है ,जिसे पूर्ण करने में आप भी सहायता कर सकते है ) द्वीपो के प्राकृत-पाली- सिंहला भाषा में नाम ,पुरातन पाली भाषा में पाए जाते है उदाहरण के लिए 'महावं ' कई इतिहासकारो ने इस नाम का प्रयोग किया है हलाकि ये नाम अब प्रचलन में नहीं है फिर भी हमने इसे सूचि में रखा है (km2) (अनुमानित ) सिंहला : सिंहला: सिंहला: सिंहला: Eluvadoova सिंहला: Mahisadoova सिंहला: Haavadoova. सिंहला: Ibbandoova. सिंहला: Erandoova. सिंहला: Uoona doova. सिंहला: Kachchadoova. सिंहला: Sakkaradoova. सिंहला: Kaakadoova सिंहला: Galadi doova सिंहला: Kaennadoova. सिंहला: Karadiva Islands South (Velanai) सिंहला: Uruthota (Kayts); Bellana (Velanai) सिंहला: Kiralakatuvana सिंहला: Mandadoova सिंहला: मन्नारam doopatha सिंहला: Maandoova सिंहला: Maandoova सिंहला: Maliputhu diva सिंहला: Malkadola. सिंहला: Maddu doova सिंहला: Naapitadoova. सिंहला: Madduriththa सिंहला: Naga Deepa. सिंहला: Maedundoova. सिंहला: Maedundoova
रामपुर रियासत

रामपुर रियासत; अंग्रेजी: Rampur State, रामपुर रियासत के संस्थापक और प्रथम शासक नवाब फेजुल्लाह खांन थे नवाब फेजुल्लाह खाँन का जन्म 1733 ईस्वी में आंवला जोकि अब बरेली जनपद की तहसील है में हुआ था उन्होने बाद में रामपुर को रियासत की राजधानी बनाया इनके बाद रामपुर रियासत पर दस शासकों ने रामपुर रियासत पर शासन किया दूसरे शासक नवाब मुहम्मद अली खाँन थे लेकिन इनका शासन काल केबल 24 दिन रहा उनकी रात के अंधेरे में हत्या कर दी गयी तीसरे शासक नवाब गुलाम मुहम्मद खाँन बने लेकिन उन्होने भी तीन महीने 22 दिन ही नवाबी की चौथे नवाब अहमद अली खाँन थे जोकि नौ वर्ष की आयु में ही सिंहासन पर वैठे थे और 42 वर्ष तक शासन किया।.
मंगल 1एम सं.1

मंगल 1एम सं.1 (Mars 1M No.1) सोवियत संघ के मंगल कार्यक्रम के हिस्से के रूप में लांच किया गया पहला अंतरिक्ष यान था। मंगल 1एम अंतरिक्ष यान, यह मंगल का फ्लाइब्य संचालन करने के उद्देश्य से किया गया था। हालांकि यह मिशन शुरू होने से पहले प्रक्षेपण विफलता के कारण यह असफल रहा।  इसका लांच मोलनिया रॉकेट से किया गया। परंतु यह लॉन्च असफल रहा जिससे पूरा मिशन खत्म हो गया।
मार्स 1एम नं.2

मंगल 1एम सं.2 (Mars 1M No.2) सोवियत संघ के मंगल कार्यक्रम के हिस्से के रूप में लांच किया गया अंतरिक्ष यान था। जो प्रक्षेपण की विफलता में 1960 में खो गया था। यह मंगल का फ्लाइब्य संचालन करने के उद्देश्य से किया गया था। हालांकि यह मिशन शुरू होने से पहले प्रक्षेपण विफलता के कारण यह असफल रहा। इसका लांच मोलनिया रॉकेट से किया गया। परंतु यह लॉन्च असफल रहा जिससे पूरा मिशन खत्म हो गया।
मंगल 2एमवी-4 सं.1

मंगल 2एमवी-4 सं.1 (Mars 2MV-4 No.1) एक सोवियत अंतरिक्ष यान था। जिसे मंगल कार्यक्रम के हिस्से के रूप में 1962 में लांच किया गया था। और इसका मंगल ग्रह का एक फ्लाइब्य बनाने का इरादा था।  यह ग्रह से पृथ्वी पर चित्रों को भेजने का कार्य करता।  रॉकेट लांच समस्या के कारण यह पृथ्वी की निचली कक्ष में ही ख़त्म हो गया था।  यह लांच हुए दो मंगल 2एमवी-4 अंतरिक्ष यानों में से एक था।
मंगल 2एमवी-3 सं.1

मंगल 2एमवी-3 सं.1 (Mars 2MV-3 No.1) एक सोवियत अंतरिक्ष यान था। जिसे मंगल कार्यक्रम के हिस्से के रूप में 1962 में लांच किया गया था। और मंगल की सतह पर लैंड होने का इरादा रखता था  रॉकेट लांच समस्या के कारण यह पृथ्वी की निचली कक्ष में ही ख़त्म हो गया था।  यह लांच हुए मंगल 2एमवी-4 अंतरिक्ष यानों में केवल एक ही अंतरिक्ष यान था।
आंतरिक व्यापार

जब किसी देश कि सीमाओं के अंदर ही व्यापार होता है तो इसे आंतरिक व्यापार (Domestic trade या internal trade या home trade) कहते हैं।
सुल्तान सलीम मस्जिद

सुल्तान सलीम मस्जिद; (अरबी: [مسجد التكية السليمية] Error: {{Lang}}: text has italic markup (help)‎, तुर्कीयाई: Selimiye Camii) यह मस्जिद सीरिया की राजधानी दमिश्क में स्थित है।.
आयनी आबन्ध

आयनी आबंध (Ionic bonding) एक प्रकार का रासायनिक आबंध है जिसमें दो विपरीत आवेशित आयन बनते हैं और वे स्थितवैद्युत बल द्वारा एक-दूसरे को आकर्षित करते हैं। इसे विद्युत संयोजी आबंध (electrovalent bond) भी कहते हैं। यह एक शक्तिमान स्वभाव का रासायनिक बंध होता है। NaCl का (परमाणु क्र. 11) , इलेक्ट्रॉनिक विन्यास 2,8,1 है। अतः वह 1 इलेेेेक्ट्रॉन त्याग कर पाई बंध: पाई बैकबॉंन्डिंग · कॉन्जुगेशन · हाइपरकॉन्जुगेशन · एरोमैटिसिटी · धातु एरोमैटिसिटी डेल्टा बंध: क्वाड्रुपल बंध · क्विंटुपल बंध · सेक्स्टुपल बंध
रैंकाइन पैमाना

temperatures,साँचा:Temperature/R/intभिन्न तापमान पैमानों के बीच तुलना रैंकाइन(चिह्न °Ra) तापमान मापने के लिए होता है। इसको रोमर पैमाना भी कहा जाता है इसका हिमांक विंदु ०°R तथा भाप बिंदु ८०°R है इसको सेलसियस पैमाने से इस प्रकार तुलनात्मक रूप से जोड़ सकते है C-0/100=R-0/80
भारत में नकदरहित लेनदेन

भारत में बिना नकद लेनदेन एक पहल है जिसके अंतर्गत रोजमर्रा की वस्तुओं को खरीदने के लिए एक ग्राहक, विक्रेताओं को भुगतान नकद से करने के बजाय एक फीचर फोन (प्राथमिक मोबाइल फोन) के माध्यम से सीधे अपने बैंक खाते से करता है। स्मार्ट फोन या मोबाइल फोन के विपरीत एक फीचर फोन इस काम के लिए इंटरनेट का इस्तेमाल नहीं करता है। एक बिना नकद लेनदेन करने के लिए बुनियादी रूप से एक सिम कार्ड सक्रिय, फीचर फोन, मोबाइल फोन या एक स्मार्ट फोन की आवश्यकता होती है। ग्राहक एक विशिष्ट फोन नंबर पर फोन कर किसी लेनदेन को संचालित करने के लिए आवश्यक निर्देश प्राप्त कर सकता है। इस प्रक्रिया के दूसरे सिरे पर स्थित विक्रेता को भी खुद को किसी राष्ट्रीय बैंक के साथ पंजीकृत कराना होता है जहाँ से विक्रेता को एक विशेष कोड प्रदान किया जाता है। भारतीय प्रधानमंत्री नरेंद्र मोदी ने भारत में एक बिना नकद अर्थव्यवस्था की ओर बढ़ने और एक नकद मुक्त समाज बनाने पर जोर दिया है। नरेंद्र मोदी का मानना है कि भारतीय अर्थव्यवस्था की बेहतरी के लिए बिना नकद लेनदेन का उपयोग करना आवश्यक है। भारतीय लोग अपने मोबाइल फोन पर एक मोबाइल बटुये या इंटरनेट बैंकिंग का प्रयोग कर बिना नकद लेनदेन कर सकते हैं। बिना नकद लेनदेन के कार्यान्वयन से संबंधित जागरूकता कार्यक्रम का उद्देश्य विक्रेताओं और दुकानदारों को ऐसे लेनदेनों के लिए प्रोत्साहित कर नकद भुगतान पर अंकुश लगाना है।
शम्स तबरेज़ी

शम्स तबरेज़ी (फ़ारसी: محمد بن علی بن ملک‌داد تبریزی شمس‌الدین, मुहँमद बिन अली बिन मलिक-दाद तबरेज़ी शम्सुद्दीन, 1185-1248) (582 - 645 हिजरी) एक फ़ारसी भाषाविद, दार्शनिक और फ़कीर थे। वे अज़रबैजान के तबरेज़ शहर के वासी थे और वे बड़े सम्मानित सूफ़ी बज़ुर्ग थे। शम्स तबरेज़ी की जीवनी पर बहुत कम भरोसेमंद स्रोत उपलब्ध हैं, यह रूमी की भी स्थिति है। कुछ लोग के ख़्याल हैं कि वे किसी जाने माने सूफ़ी नहीं थे, बल्कि एक घुमंतू क़लन्दर थे। एक और स्रोत में यह भी उल्लेख मिलता है कि शम्स किसी दादा हशीशिन सम्प्रदाय के नेता हसन बिन सब्बाह के नायब थे। बाद में शम्स के वालिद ने सुन्नी इस्लाम क़ुबूल कर लिया। लेकिन यह बात शक्की होते हुए भी दिलचस्प इस अर्थ में है कि हशीशिन, इस्माइली सम्प्रदाय की एक टूटी हुई शाख़ थी। और इस्माइली ही थे जिन्होंने सबसे पहला क़ुरआन के ज़ाहिरा (manifest) को नकारकर अव्यक्त अथात् छिपे हुए अर्थों पर ज़ोर दिया, और रूमी को ज़ाहिरा दुनिया को नकारकर रूह की अन्तरयात्रा की प्रेरणा देने वाले शम्स तबरेज़ी ही थे।
रिवर्ज़ राज्य

रिवर्ज़ (Rivers) पश्चिमी अफ़्रीका में स्थित नाइजीरिया देश का एक राज्य है। यह देश के दक्षिणपूर्व भाग में स्थित है और इसका दक्षिणी तट अटलांटिक महासागर से लगा हुआ है।
सुखाना

शुष्कन या सुखाना (Drying) वह प्रक्रिया है जिसमें जल या अन्य विलायक के अणुओं को किसी ठोस, अर्ध-ठोस या द्रव से निकाला जाता है। अतः यह एक द्रव्यमान स्थानान्तरण प्रक्रिया (mass transfer process) है।
गूगल अलो

गूगल अलो या गूगल ऐलो (Google Allo) गूगल द्वारा विकसित एक तुरन्त सूचना भेजने वाला मोबाइल ऐप है। इसमें एक बुद्धिमान वैयक्तिक सहायक (personal assistant) और एक 'स्मार्ट उत्तर' भी है जो बिना टाइप किये ही उत्तर देने की सुविधा प्रदान करता है। इसकी घोषणा १८ मई २०१६ को की गयी थी जबकि वास्तविक आरम्भ २१ सितम्बर २०१६ को हुआ। यह ऐप एण्ड्रॉयड प्रचालन तंत्र पर पर उपलब्ध है। सम्प्रति (फ़रवरी 2018) , गूगल अलो अंग्रेजी, जर्मन, हिन्दी, इंडोनेशियाई, इतालवी, फ़्रेंच, जापानी, कोरियाई, पुर्तगाली, और स्पेनी भाषाओं में उपलब्ध है।
अपकेन्द्री पम्प

[[चित्र:W अपकेंद्रीय पंप: अपकेंद्रीय पंप एक यांत्रिक उपकरण है जिसका प्रयोग तरल पदार्थ के दबाव को बढ़ाने के लिए किया जाता है। तरल पदार्थ की दबाव वृद्धि पंप के प्रणोदक में आदि प्रवर्तक द्वारा ऊर्जा प्रदान करके घटित होता है। जब प्रणोदक किसी बाहरी आदि प्रवर्तक द्वारा घूमाया जाता है, तो आदि प्रवर्तक की ऊर्जा तरल पदार्थ में स्थानांतरित हो जाती है और तरल पदार्थ का घूर्णित वेग प्रेरक के अपसारी भाग के कारण बढ़ता है, इस गतिज ऊर्जा को दबाव शीर्ष में परिवर्तित किया जाता है। 1 Part 2 - Final images
जे मंजुला

जे. मंजुला 'डिफेंस रिसर्च एंड डेवलपमेंट ऑर्गेनाइज़ेशन' (डीआरडीओ) में महानिदेशक के पद पर नियुक्त होनेवाली पहली महिला हैं। ये उन गिनी चुनी महिला वैज्ञानिकों में शामिल हैं जिन्होंने भारतीय सेना को आधुनिकतम इलेक्ट्रॉनिक सिस्टम से लैस करने के काम को चुना। वे बीते 27 सालों कई अत्याधुनिक सिस्टम विकसित कर चुकी हैं जिनसे भारतीय सेना की दक्षता बढ़ती है। इन सिस्टम्स की पड़ताल के लिए उन्हें अपनी टीमों को रेगिस्तान, पहाड़, जंगल और समुद्री पानी में ले जाकर इनपर अभ्यास करवाना होता है। मंजुला ने इलेक्ट्रानिक्स और कम्यूनिकेशन इंजीनियरिंग में पोस्ट ग्रेजुएशन किया है। मौजूदा वक्त में मंजुला 'डिफेंस रिसर्च एंड डेवलपमेंट ऑर्गेनाइज़ेशन' (डीआरडीओ) की 'इलेक्ट्रानिक्स एंड कम्यूनिकेशन सिस्टम' की महानिदेशक हैं। उनकी ज़िम्मेदारियों में भारतीय सेना के लिए बेहतर रेडार, आत्मसुरक्षित जैमर, इल्केट्रो-ऑप्टिकल यूनिट, एलएएसईआर सोर्स इत्यादि विकसित करना शामिल है।
संवाद

संवाद दो या दो से अधिक लोगों के बीच एक लिखित या बोले गए वार्तालाप विनिमय है और एक साहित्यिक और नाटकीय रूप है जो इस तरह के लेन-देन को दर्शाता है। संवाद कपोलकल्पना में, दो या दो से अधिक किरदारों के बीच एक मौखिक विनिमय है। साधारण भाषा में जिसे बात करना कहा जाता है; जैसे फ़िल्मों में, धारावाहिक में या किसी बैठक में। और आपस मे विचारों का दो या दो से अधिक व्यक्तियों के मध्य भी संवाद कहलाता है, वार्ता करने वाला संवाददाता होता है।
बिजनेस स्टैंडर्ड

बिजनेस स्टैंडर्ड भारत में प्रकाशित होने वाला अंग्रेजी भाषा का एक समाचार पत्र (अखबार) है। यह मुंबई, नई दिल्ली, कोलकाता, बंगलुरु, चेन्नई, अहमदाबाद, हैदराबाद, चंडीगढ़, पुणे, लखनऊ, भुवनेश्वर व कोच्चि से प्रकाशित होता है।
फिनांसियल एक्सप्रेस

फिनांसियल एक्सप्रेस भारत में प्रकाशित होने वाला अंग्रेजी भाषा का एक समाचार पत्र (अखबार) है। यह अहमदाबाद, बैंगलोर, चंडीगढ़, चेन्नई, दिल्ली, हैदराबाद, कोच्ची, कोलकाता, लखनऊ, मुंबई व पुणे में प्रकाशित होता है।
मुंबई समाचार

मुंबई समाचार (गुजराती : મુંબઈ સમાચાર) भारत में प्रकाशित होने वाला गुजराती भाषा का समाचार पत्र है। इस्वी सन् १८२२ में इसका प्रकाशन शुरू हुआ था। यह गुजराती का प्रथम समाचार पत्र तथा एशिया के सबसे पुराने वर्तमान पत्रों में से एक है। इसका मुख्यालय मुंबई में है और अहमदाबाद, वड़ोदरा, बंगलौर और नयी दिल्ली में इसकी शाखाएँ हैं। ये भारत सरकार के समाचारपत्रों के पंजीयक कार्यालय द्वारा आरएनआई क्रमांक से पंजीकृत है। १ मई १९६० को भाषा के आधार पर गुजरात और महाराष्ट्र राज्यों के विभाजन से पूर्व ये दोनो प्रदेश बृहद मुंबई राज्य में शामिल थे। गुजराती और मराठी दोनो भाषा बोलने वाले लोग मुंबई में थे। तब भारत की आज़ादी से भी पूर्व के काल में १ जुलाई १८२२ के दिन गुजराती भाषा में मुंबई समाचार दैनिक के प्रकाशन की शरुआत हुई थी। यह एशिया का सब से पुराना और गुजराती भाषा का प्रथम अखबार है। पारसी परिवार ने इसके प्रकाशन की शरुआत की थी। ये समाचारपत्र १८३२ तक एक साप्ताहिक, १८५५ तक द्वि-साप्ताहिक और उसके बाद दैनिक के रूप में प्रकाशित हो रहा है। इसके संस्थापक पारसी विद्वान फ़ार्दून जी ने १८२२ में प्रथम देशी मुद्रणालय की स्थापना की थी और १८१४ में गुजराती पंचांग का इसमें मुद्रण करके प्रकाशित किया गया था। १८२२ से बोम्बे समाचार (अब मुंबई समाचार) का मुद्रण भी इसी मुद्रणालय में शरु किया गया। भारत के मुक्ति संग्राम में इस अखबार ने अहम भूमिका निभाई है। महात्मा गांधी, जवाहरलाल नेहरु, वल्लभ भाई पटेल इत्यादि स्वातंत्र्य सेनानियों ने इस अखबार को उद्रुत्त किया है। गुजराती भाषा में पत्रकारिता की नीव मुंबई समाचार ने रखी। स्थापना के समय से ही सम्पादन नीति सनसनीखेज समाचार देने की नहीं किन्तु एक निष्पक्ष और इमानदार तरीके से घटनाओं को प्रस्तुत करने की रही है। प्रारंभ से आजतक इसका संचालन कामा परिवार के अलग-अलग व्यक्तियों के हाथों में रहा हैं। आज भी ये समाचारपत्र का प्रकाशन आधुनिक मुद्रणालय द्वारा रंगारंग प्रारुप में होता है।
जनरल (समाचार पत्र)

जनरल भारत में प्रकाशित होने वाला मलयालम भाषा का एक समाचार पत्र (अखबार) है।
मोनटेक सिंह आहलूवालिया

मोनटेक सिंह आहलूवालिया मोनटेक सिंह आहलूवालिया (जन्म 24 नवंबर 1943) एक भारतीय अर्थशास्त्री हैं और पूर्व यूपीए सरकार के समय वे भारतीय योजना आयोग के उपाध्यक्ष थे, यह दर्जा मंत्रिमंडल के एक मंत्री के बराबर है। मोनटेक सिंह आहलूवालिया का जन्म पंजाबी कलाल परिवार में 1943 में दिल्ली में हुआ था। उन्होंने सैट पैट्रिक हाई स्कूल, सिकन्दराबाद और दिल्ली पब्लिक स्कूल, मथुरा रोड से अपनी पढ़ाई की। उन्होंने सैण्ट स्टीफ़न कालेज, दिल्ली विश्वविद्यालय से बीए (ऑनर्ज़) की डिग्री को हासिल की। वे ऑक्सफ़ोर्ड विश्वविद्यालय में एक रोड्ज़ छात्र थे, जहाँ उन्होंने मगदलीन कॉलेज में पढ़ाई की और उन्होंने दर्शन राजनीति और अर्थशास्त्र में एम.ए. की।
वायकोम सत्याग्रह

वायकोम सत्याग्रह (1924–25), अस्पृश्यता की कुप्रथा के विरुद्ध त्रावणकोर (केरल) में चलाया गया था। इसका उद्देश्य निम्न जातीय एझवाओं एवं अछूतों द्वारा अहिंसावादी तरीके से त्रावणकोर के एक मंदिर के निकट की सड़कों के उपयोग के बारे में अपने-अपने अधिकारों को मनवाना था। सर्वप्रथम हिन्दू मंदिरों में प्रवेश तथा सार्वजनिक सड़कों पर अस्पृश्यों के चलने को लेकर त्रावनकोर के ग्राम ‘वायकोम’ में आंदोलन शुरू हुआ। केरल में छूआछूत की जड़ें काफ़ी गहरी जमीं हुई थीं। यहाँ सवर्णों से अवर्णों को 16 से 32 फीट की दूरी बनाये रखनी होती थी। अवर्णों में में ‘एझवा’ और ‘पुलैया’ अछूत जातियाँ शामिल थीं। 19वीं सदी के अंत तक केरल में नारायण गुरु, एन. कुमारन, टी. के. माधवन जैसे बुद्धिजीवियों ने छुआछूत के विरुद्ध आवाज उठाई। इस आन्दोलन का नेतृत्व एझवाओं के कांग्रेसी नेता टी. के. माधवन, के. केलप्पन तथा के. पी. केशवमेनन ने किया। ग्राम में स्थित एक मंदिर में 30 मार्च, 1924 को केरल कांग्रेसियों के एक दल ने, जिसमें सवर्ण और अवर्ण दोनों सम्मिलित थे, मंदिर में प्रवेश किया। मंदिर में प्रवेश का समाचार फैलते ही ब्राम्हणो व उच्च वर्णियों ने इस का उग्र विरोध किया। संगठन ‘योगक्षेम’ ने भी इस आंदोलन को समर्थन प्रदान किया। 30 मार्च, 1924 को के.पी. केशव के नेतृत्व में सत्याग्रहियों ने मंदिर के पुजारियों तथा त्रावनकोर की सरकार द्वारा मंदिर में प्रवेश को रोकने के लिए लगाई गई बाड़ को पार कर मंदिर की ओर कूच किया। सभी सत्याग्रहियों को गिरफ़्तार किया गया। इस सत्याग्रह के समर्थन में पूरे देश से स्वयंसेवक वायकोम पहुँचने लगे। मार्च १९२५ में गांधी जी के नेतृत्व में त्रावणकोर की महारानी से मंदिर में प्रवेश के बारे में आंदोलनकारियों से समझौता हुआ था ।
पसारगडे

पसारगडे; अंग्रेजी: pasargadae: यह प्राचीन फारस में एक शहर था जो शासक साइरस महान के अकेमेनिद साम्राज्य की राजधानी था इस स्थल का निर्माण 559-530 ईसा पूर्व में हुआ था जो साइरस महान का कब्र स्थल भी है। वर्तमान में शिराज (पासगढ़ काउंटी) में स्थित है, और आज यह एक पुरातात्विक स्थल है एक ईरान के यूनेस्को विश्व धरोहर स्थलों में से एक है।.
घूर्णी असंतुलन

जब घूर्णन-अक्ष के चारों तरफ घूमने वाला द्रव्यमान असमान/असममित रूप से वितरित नहीं होता तो उसे घूर्णी असंतुलन (Rotating unbalance) कहते हैं। घूर्णी असंतुलन के कारण एक बलाघूर्ण (moment) उत्पन्न होता है जिसके कारण घूमने वाली वस्तु में घूर्णन-अक्ष के लम्बवत दिशा में कम्पन होने लगता है।
कसावा

कसावा (cassava) पृथ्वी के उष्णकटिबंधीय और उप-उष्णकटिबंधीय क्षेत्रों में उगाया जाने वाला एक क्षुप है जिसकी मोटी जड़ आलू की तरह मंड (स्टार्च) से युक्त होती है। चावल और मक्के के बाद, मानव-आहार में यह यह विश्व में तीसरा सबसे बड़ा कार्बोहाइड्रेट का स्रोत है। कसावा मूल-रूप से दक्षिण अमेरिका का वनस्पति था लेकिन अब विश्व-भर के गरम क्षेत्रों में मिलता है। जब इसको पीसकर पाउडर या मोती-आकार के कणों में बनाया जाय तो यह टैपियोका (tapioca) भी कहलाता है। कसावा सूखे की परिस्थिति में और कम-ऊपजाऊ धरती पर भी उग सकने वाला पौधा है। कसावा मीठी और कड़वी नसलों में मिलता है। अन्य कन्द-जड़ों की तरह इसमें भी कुछ वषैले पदार्थ उपस्थित होते है, जिनकी मात्रा कड़वी नसलों में मीठी नसलों से कई अधिक होती है। खाने से पहले इसे सही प्रकार से तैयार करना आवश्यक है वरना इससे साइनाइड विष-प्रभाव हो सकता है, जिससे घेंघा रोग, गतिभंग और लकवा होने की सम्भावना है। कुछ क्षेत्रों में किसान कड़वी नसलों को उगाना पसंद करते हैं क्योंकि नाशीजीव और पशु उन्हें खाना पसंद नहीं करते और उनके फ़सलों की चोरी भी कम होती है।
ऊर्जा भण्डारण

किसी प्रकार की ऊर्जा को भविष्य में उपयोग करने के उद्देश्य से संचित करना ऊर्जा भण्डारण (Energy storage) कहलाता है। ऊर्जा को संचित करने वाली युक्तियों को ऊर्जा संचायक (accumulator) कहते हैं। ऊर्जा विविध रूपों में रह सकती है, जैसे विकिरण, रासायनिक ऊर्जा, गुरुत्वीय स्थितिज ऊर्जा, वैद्युत स्थितिज ऊर्जा, वैद्युत ऊर्जा, ऊष्मीय ऊर्जा (अधिक ताप पर किसी वस्तु को रखना), गुप्त ऊष्मा तथा गतिज ऊर्जा। कुछ प्रकार की ऊर्जाओं को भण्डारित करना अपेक्षाकृत सरल तथा कम खर्चीला कार्य है जबकि अन्य को भण्डारित करना अपेक्षाकृत कठिन। इसलिये ऊर्जा भण्डारण के लिये ऊर्जा को उस रूप में बदल लिया जाता है जिसमें भण्डारित करना आसान हो और जिससे आसानी से दूसरे रूप में ऊर्जा को परिवर्तित किया जा सके। भारी मात्रा में ऊर्जा के भण्डारण के लिये पम्पित जल (pumped hydro) सबसे उपयुक्त है। इसी लिये विश्व की सम्पूर्ण संचित ऊर्जा का ९९% ऊर्जा इसी रूप में संचित की जाती है। कुछ प्रकार की ऊर्जा भण्डारण कम समय के लिये ही सम्भव होता है जबकि कुछ प्रकार के ऊर्जा भण्डारण उसकी अपेक्षा बहुत अधिक समय के लिये भी किया जा सकता है। ऊर्जा भण्डारण की सैकड़ों विधियाँ हैं जिनमें से कुछ प्रमुख विधियाँ ये हैं-
बिपिन रावत

जनरल बिपिनसिंह रावत, PVSM, UYSM, AVSM, YSM, SM, VSM, ADC (16 मार्च 1958 - 8 दिसंबर 2021) भारत के पहले रक्षा प्रमुख या चीफ ऑफ डिफेंस स्टाफ (सीडीएस) थे। उन्होंने 1 जनवरी 2020 को रक्षा प्रमुख के पद का भार ग्रहण किया। इससे पूर्व वो भारतीय थल सेनाध्यक्ष के पद पर 31 दिसंबर 2016 से 31 दिसंबर 2019 तक पर रह चुके थे। 8 दिसम्बर 2021 को, एक हैलिकॉप्टर दुर्घटना में, 63 वर्ष की आयु में जनरल रावत का निधन हो गया। बिपिन लक्ष्मण सिंह रावत का जन्म 16 मार्च 1958 को उत्तर प्रदेश के गढ़वाल जिले के पौड़ी (वर्तमान में पौड़ी गढ़वाल जिला, उत्तराखण्ड) में हुआ। इनका परिवार कई पीढ़ियों से भारतीय सेना में सेवा दे रहा था। इनके पिता लक्ष्मण सिंह राजपूत पौड़ी गढ़वाल जिले के सैंजी गाँव से थे और लेफ्टिनेंट जनरल के पद से सेवानिवृत्त हुए। इनकी माता उत्तरकाशी जिले से थीं और उत्तरकाशी विधान सभा से विधायक रह चुके किशन सिंह परमार की पुत्री थीं। जनरल रावत की शुरूआती शिक्षा देहरादून के कैंबरीन हॉल स्कूल और शिमला के सेंट एडवर्ड स्कूल में हुई। इसके बाद इन्होने खडकवासला स्थित राष्ट्रीय रक्षा अकादमी में दाखिला लिया। इसके बाद रावत ने भारतीय सैन्य अकादमी, देहरादून से प्रथम श्रेणी में स्नातक की उपाधि प्राप्त कि और यहाँ उनके बेहतरीन प्रदर्शन के लिए सोर्ड ऑफ़ ऑनर दिया गया रावत ने डिफेंस सर्विसेज स्टाफ कॉलेज, वेलिंगटन से भी स्नातक की शिक्षा ली और फ़ोर्ट लेवेनवर्थ, कन्सा, स्थित यूनाइटेड स्टेट्स आर्मी कमांड एंड जनरल स्टाफ़ कॉलेज से 1997 में उपाधि ग्रहण की।बाद में, रावत ने मद्रास विश्वविद्यालय से रक्षा अध्ययन विषय में एम.फ़िल. की उपाधि एवं प्रबन्धन एवं कंप्यूटर अध्ययन में डिप्लोमा भी प्राप्त किया। वर्ष 2011 में चौधरी चरण सिंह विश्वविद्यालय से इन्हें सैन्य मीडिया अध्ययन के क्षेत्र में शोध के लिए पीएचडी की मानद उपाधि दी गयी। जनरल रावत ने ग्यारहवीं गोरखा राइफल की पांचवी बटालियन से 1978 में अपने करियर की शुरुआत की थी। 8 दिसम्बर 2021 को, जनरल रावत, उनकी पत्नी और उनके निजी स्टाफ़ के अन्य सदस्यों समेत कुल 10 यात्री और चालक दल के 4 सदस्य भारतीय वायुसेना के मिल एमआई-17 हैलिकॉप्टर पर सवार थे जो सुलुरु वायुसेना हवाई अड्डे से वेलिंगटन स्थित रक्षा सेवा स्टाफ़ कॉलेज जा रहा था जहाँ जनरल रावत को व्याख्यान देना था। स्थानीय समय अनुसार अपराह्न 12:10 बजे के आसपास, नीलगिरि जिले के कुन्नूर तालुके के बांदीशोला ग्राम पंचायत में स्थित एक निजी चाय बागान की आवासीय कॉलोनी के समीप दुर्घटनाग्रस्त हो गया। दुर्घटना का स्थान उस जगह से लगभग 10किलोमीटर की दूरी पर था जहाँ हेलिकॉप्टर को उतरना था। जनरल रावत – और उनकी पत्नी समेत अन्य 11 – के निधन की पुष्टि बाद में भारतीय वायुसेना द्वारा की गयी। भारतीय वायुसेना के ग्रुप कैप्टन वरुण सिंह इस दुर्घटना में एकमात्र जीवित बचने वाले व्यक्ति थे। लेकिन कुछ दिनों बाद बेंगलुरू के सैन्य कमान अस्पताल में उनका भी निधन हो गया। निधन के समय रावत की उम्र 63 वर्ष थी। शुक्रवार, 10 दिसम्बर को, जनरल रावत का अंतिम संस्कार हिन्दू रीतियों अनुसार एवं पूरे सैन्य सम्मान के साथ 17 तोपों की सलामी देते हुए, बरार चौक पर संपन्न हुआ। दाह संस्कार की रस्म उनकी दो बेटियों द्वारा पूर्ण की गयी।
निर्यात

वस्तुओं एवं सेवाओं को किसी देश से दूसरे देशों में भेजना निर्यात (export) कहलाता है। किसी भी तरह के उत्पादों या सेवओं को बाहर के किसी देश को बेंचनें निर्यात को कहते है। निर्यात का उल्टा होता है आयात।
प्रथम यूनानी गणराज्य

प्रथम यूनानी गणराज्य (यूनानी: Α'Ελληνική Δημοκρατία), उस्मानी तुर्क साम्राज्य के विरुद्ध यूनानी स्वतंत्रता संग्राम के दौरान बने अनंतिम यूनानी राज्य को कहा जाता है।
रेडार का तुल्य परिच्छेद

किसी गतिमान वस्तु (जैसे बमवर्षक वायुयान) का रेडार का तुल्य परिच्छेद (radar cross-section (RCS)) एक संख्यात्मक मान है जो बताती है कि किसी रेडार की सहायता से उस वस्तु का पता लगाना कितना सरल या कठिन है। तुल्य परिच्छेद का मान अधिक हो तो इसका अर्थ यह है कि वस्तु का ऱेडार से पता लगाना अधिक आसान है।
औद्योगिक युद्ध

भूमि समुद्र औद्योगिक युद्ध (Industrial warfare), युद्ध के इतिहास के उस काल को इंगित करता है जिसमें राष्ट्र-राज्यों का उदय हुआ जो बड़ी-बड़ी थलसेनाएँ, जलसेनाएं तथा वायुसेनाएँ बनाने और रखने में सक्षम थे। यह काल १९वीं शताब्दी के आरम्भिक दिनों में हुए औद्योगिक क्रांति से लेकर परमाणु युग के आरम्भ तक का काल है।
एलन नॉट

एलन फिलिप एरिक नॉट (जन्म 9 अप्रैल 1946 में Belvedere, केंट) एक पूर्व केंट काउंटी क्रिकेट क्लब और अंग्रेजी क्रिकेटर है।वह एक विकेट-कीपर-बल्लेबाज थे। नॉट को Northumberland Heath Secondary Modern School मे शिक्षा दी गयी | उन्होंने इंग्लैंड की टेस्ट टीम की तरफ 1967 से 1981 तक खेला |उन्हें 1970 में विसदेन क्रिकेटर ऑफ़ द इयर चुना गया | अपने पिता से प्रेरित होकर उन्होंने 18 वर्ष की उम्र में 1964 में प्रदर्पन किया | उन्होंने 21 साल की उम्र में,अपनी पहली टेस्ट कैप प्राप्त की | 1970 में, वह Wisden के थे | काउंटी कप्तान कॉलिन Cowdrey ने कहा: मुझे लगता है कि वह सबसे प्रतिभाशाली और समर्पित क्रिकेटर है और वह कभी भी अपने प्रदर्शन से संतुस्ट नहीं होता हैं और हमेसा अपने को अधिक कुशल बनाना चाहता है | नॉट ने इंग्लैंड को 1977 में इंग्लैंड में एशेज जितने में मदद की| वह अब जीवन में साइप्रस. उनके बेटे जेम्सने ने भी प्रथम श्रेणी क्रिकेट खेला है।